ארטיום דזיובה

אַרְטְיוֹם סֶרגֶיֶיבִיץ' דְזְיוּבָּה (ברוסית: Артём Сергеевич Дзюба; נולד ב-22 באוגוסט 1988 במוסקבה שברוסיה) הוא כדורגלן רוסי שמשחק בעמדת החלוץ במועדון אקרון טוליאטי. יחד עם אלכסנדר קרז'אקוב מחזיק בשיא שערים במדי נבחרת רוסיה (30 שערים). בנוסף, הוא מלך השערים בכל הזמנים של ליגת העל הרוסית (עם 151 שערים ב־391 הופעות). אביו, סרגיי ולדימירוביץ' דזיובה, היה שוטר, מהעיר לובני שבמחוז פולטבה, אוקראינה. אמו, סבטלנה אלכסנדרובנה, נולדה בציבילצקה שבצ'ובשיה ועבדה בחנות במוסקבה. בקיץ 1988 נולד דזיובה וב-1992 נולדה אחותו אולגה. בגיל 8 הגיע לאקדמיית הספורט של ספרטק מוסקבה ושיחק בקבוצת הנוער עד שנת 2005, כשעבר לקבוצה הבוגרת. הוא שיחק לראשונה במדי ספרטק במשחק הגביע הרוסי בכדורגל מול אורל יקטרינבורג. בעונת 2006 הופיע בשמונה משחקים אך לא הבקיע כלל. ב-2007 התחיל להבקיע והופיע ב-21 משחקים כשהוא מבקיע 5 שערים. ב-2008 שיחק 16 משחקים והבקיע שער אחד בלבד והבקיע גם במשחק הגביע מול דינמו בריאנסק. דזיובה גם שיחק במסגרות האירופיות עם ספרטק והבקיע 2 שערים במשחק נגד טוטנהאם שהסתיים בשוויון 2-2. בקיץ 2009 הושאל לטום טומסק עד דצמבר 2010. הוא שיחק היטב גם באותה עונה בשורות הקבוצה ובעונת 2012/13 הפך לאחד מהשחקנים המובילים בקבוצה לאחר שהופיע ב-41 משחקים והבקיע 11 שערים. בקיץ 2013 הושאל לרוסטוב בה שיחק עד פברואר 2015. במהלך פגרת החורף בליגה הרוסית, בפברואר 2015 נרכש על ידי קבוצת זניט סנקט פטרבורג והפך עד מהרה לשחקן מרכזי בה. בתחילת שנת 2017 אף נבחר זמנית לקפטן הקבוצה (ביולי 2017, רצועת הקפטן עברה לדומניקו קרישיטו). בשל הירידה ביכולתו במחצית הראשונה של העונה, בינואר 2018 הושאל לארסנל טולה. את שערו הראשון בהרכב הקבוצה הבקיע במשחק הליגה נגד אמקאר פרם, ב-9 במרץ 2018, לאחר שהחמיץ אומנם פנדל אך דקה לאחר מכן הבקיע שער חוקי. הוא הבקיע שער כפול לראשונה במשחק נגד רוסטוב, שהסתיים בשוויון 2:2, במסגרת המחזור ה-23, ב-17 במרץ 2018. בתום חוזה ההשאלה הוזמן לנבחרת ובלט בהרכב הנבחרת במשחקיה בגביע העולם בכדורגל. לאחר המונדיאל חזר להרכב זניט ביולי 2018. במהלך עונת 2018/2019 הוכתר פעמיים רצופות למצטיין המחזור, במחזור 24 ו-25, אחרי שהבקיע 3 שערים (שניים מהם במשחק נגד קרסנודאר במחזור 24). בעונת 2019/2020 בלט גם כן לטובה כשהבקיע 11 שערים במחצית הראשונה של העונה ואף הבקיע שלושער במשחק נגד רוסטוב במחזור ה-13, כששניים מהשערים הבקיע בבעיטת עונשין שנפסקה לטובת קבוצתו עקב עבירות של היריבה ברחבת העונשין שלה והוכתר לאחד המבשלים הטובים ביותר בליגה במחצית הראשונה של העונה, כשלרשותו 10 בישולים ב-19 משחקים. ב-9 במרץ 2020 עלה למשחק המחזור ה-21 עם סרט הקפטן בעקבות הרחקתו של ברניסלב איבנוביץ', עקב עודף כרטיסים צהובים. בתום העונה הוכתר שוב למבשל השערים הטוב ביותר עם 15 בישולים (כשהוא עושה זאת עונה שנייה ברציפות) ובמאזנו 17 שערים. לאחר עזיבתו של איבנוביץ' מונה לקפטן הקבוצה. אך לקראת עונת 2021/2022 בליגת העל הרוסית בכדורגל, סרט הקפטן הועבר לדיאן לוברן. במחזור ה-15 מול ניז'ני נובגורוד הוא כבש שלושער במשחק הליגה שבו קבוצתו ניצחה 5:1. זה היה השלושער החמישי שלו במשחקי הליגה, וזה נתון שיא לאליפות רוסיה. לוואגנר לאב, אלכסנדר קרז'אקוב, אולג גארין, דמיטרי קיריצ'נקו וסלומון רונדון יש ארבעה שלושער כל אחד. בעבר, דזיובה כבש שלוש פעמים במשחקים מול אופה (6:0) בספטמבר 2020 ורוסטוב (6:1) באוקטובר 2019. הבקיע גם ארבעה שערים נגד טמבוב (5:1) במאי 2021. ארטיום כבש שלושער נוסף ב־2013 במדי ספרטק נגד רוסטוב במשחק שהסתיים בתוצאה 3:0. במאי 2022 עזב את זניט. במדי זניט הבקיע 105 שערים ב-230 הופעות בכל המסגרות. בקיץ 2022 עבר לטורקיה וחתם בקבוצת אדנה דמירספור מליגת העל הטורקית. ברם עזב בתוך כמה חודשים אחרי שלא הצליח למצוא את מקומו בהרכב והבקיע שער אחד בלבד בארבעה הופעות. בפברואר 2023 חתם לחצי עונה במועדון לוקומוטיב מוסקבה. ב־4 במרץ 2023, ערך את הופעת הבכורה במשחק המחזור ה-18 מול רוסטוב, במשחק בו הבקיע שלושער. דזיובה זומן לנבחרת הנוער ב-2009 ובמדיה הבקיע 4 שערים ב-9 משחקים. בנובמבר 2011 זומן לנבחרת הלאומית והופיע לראשונה במשחק הידידות נגד יוון. הוא היה מועמד להשתתף במדי הנבחרת ביורו 2012 אך לבסוף לא נכלל בהרכב. במוקדמות מונדיאל 2014 שיחק באוגוסט 2013 במשחק נגד צפון אירלנד. לקראת מונדיאל 2014 נכלל ברשימה המורחבת למונדיאל, אבל לבסוף לא הועלה לכר הדשא ונשאר על הספסל. אחרי הפתיחה הטובה במדי ספרטק מוסקבה בעונת 2014/15 (6 שערים ב-5 משחקים), הוא זומן לנבחרת שוב ונטל חלק בקמפיין מוקדמות יורו 2016 ושיחק נגד ליכטנשטיין ב-8 בספטמבר 2014 והבקיע את שער הבכורה שלו במדי הנבחרת הלאומית. המשחק הבא במדי הנבחרת היה כשנה לאחר מכן. ב-5 בספטמבר 2015 שיחק נגד שוודיה ושלושה ימים לאחר שיחק נגד ליכטנשטיין והבקיע 4 בניצחון נבחרתו 7:0. במשחק נגד מולדובה ב-9 באוקטובר 2015 הבקיע את השער השמיני שלו לזכות הנבחרת. השתתף במדי הנבחרת ב-יורו 2016, שבו נבחרתו לא הצליחה להעפיל לשלב הפלייאוף. מאז 2017 לא השתתף במשחקי הנבחרת בשל לעגו למאמן הלאומי סטניסלב צ'רצ'סוב (שהועלה לרשתות החברתיות ולא זכה לברכתו של צ'רצ'סוב) ולא זומן לנבחרת עד למונדיאל עצמו; ב-3 ביוני 2018 זומן לנבחרת ליטול חלק במונדיאל הביתי. הוא עלה במשחק הפתיחה נגד ערב הסעודית כשעלה כמחליף לפיודור סמולוב בדקה ה-70 וכבר כעבור דקה הבקיע שער. מאמן הנבחרת סטניסלב צ'רצ'סוב הגיב לשער בהצדעה ומאז דזיובה מצדיע בכל פעם שהוא מבקיע עם יד אחת מצדיעה והיד השנייה מכסה על ראשו. בשמינית גמר המונדיאל הבקיע את אחד השערים נגד ספרד שגרר את המשחק לדו-קרב פנדלים שבסיכומו רוסיה הצליחה להפעיל לרבע גמר הטורניר. דזיובה וחברו לנבחרת דניס צ'רישב הוכנסו לרשימת הנבחרת הסמלית של 11 כדורגלנים שפרצו לתודעה במהלך מונדיאל 2018, על פי גרסת ESPN.‏. בטורניר הוא הבקיע 3 שערים. בספטמבר 2018 נבחר לקפטן הנבחרת במקומו של איגור אקינפייב, במשחק נגד טורקיה במסגרת ליגת האומות והיה ממלכי השערים של קמפיין מוקדמות יורו 2020 שבמהלכו הבקיע 9 שערים ונבחרתו השיגה 7 ניצחונות רצופים כשהיא מפסידה פעמיים רק לבלגיה. ביורו 2020 הציג יכולת רעה יחסית וכבש שער אחד במשחק מול דנמרק בשלב הבתים של הטורניר. עם זאת, לאחר מינויו של ואלרי קרפין למאמן הנבחרת סירב לשחק תחתיו במסגרת מוקדמות מונדיאל 2022 ולא זומן לסגל הנבחרת למשחקיה מאז אוגוסט 2021. הוא נשוי מאז 2012 לכריסטינה ולשניים שלושה בנים: ניקיטה (יליד 24 באפריל 2013), מקסים (יליד 25 בפברואר 2016) ואלכסנדר (יליד 15 במאי 2021). זניט אלוף רוסיה (4): 2018/2019, 2019/2020, 2020/2021, 2021/2022 גביע רוסיה (2): 2015/2016, 2019/2020 הסופרקאפ הרוסי (3): 2015, 2016, 2020 רוסטוב גביע רוסיה (1): 2013/2014 ספרטק מקום שני בליגת העל הרוסית (3): 2006, 2007, 2011/12 כדורגלן השנה ברוסיה (מגזין פוטבול): 2018 כדורגלן השנה ברוסיה (ספורט אקספרס): 2019, 2020 כדורגלן החודש בליגת העל הרוסית בכדורגל: 8 (יולי 2013, אוגוסט 2014, יולי 2015, אוגוסט 2018, אפריל 2019, אוקטובר 2019, ספטמבר 2020, ספטמבר 2021) מלך השערים של ליגת העל הרוסית בכדורגל: 2019/2020 (17 שערים), 2020/21 (20 שערים) מדיה וקבצים בנושא ארטיום דזיובה בוויקישיתוף ארטיום דזיובה, ביישום טלגרם ארטיום דזיובה, ברשת החברתית אינסטגרם ארטיום דזיובה, באתר Transfermarkt ארטיום דזיובה, באתר Fussballdaten.de (בגרמנית) ארטיום דזיובה, באתר Soccerway ארטיום דזיובה, באתר WorldFootball.net ארטיום דזיובה, באתר National Football Teams ארטיום דזיובה, באתר FootballDatabase.eu דף השחקן באתר הרשמי של רוסטוב (ברוסית) מיכאל יוכין‏, נקמתו של זלאטן הרוסי: הפריחה של ארטיום דזיובה בזניט סנט פטרסבורג, באתר וואלה, 17 באפריל 2016 Дзюба обошел Кержакова, забив 140 мячей в чемпионате России. До рекорда Веретенникова 3 гола [sports.ru/tribuna/blogs/allozdravstvuite/2980395.html#supertop Дзюба – рекордсмен по голам в чемпионате! А как выглядит топ без пенальти, только с победными мячами и с учетом сыгранных минут?] Hats off to Artem Dzyuba, Russia's comeback king whose goals are carrying the World Cup hopes of a nation מיכאל יוכין‏, נקמתו של זלאטן הרוסי: הפריחה של ארטיום דזיובה בזניט סנט פטרסבורג, באתר וואלה, 17 באפריל 2016 Дзюба стал капитаном «Зенита» АРТЕМ ДЗЮБА – В «АРСЕНАЛЕ» https://www.championat.com/football/news-3867671-dzjuba-vyshel-na-pervoe-mesto-v-spiske-luchshih-assistentov-rpl.html מבשלי השערים הטובים ביותר בעונת 2019/2020 Ассистенты Чемпионат России שערי דזיובה במדי זניט, zenit-history.ru http://www.zenit-history.ru/igroki/24-igroki/igroki-d/4958-dzyuba-artjom-sergeevich Дзюба поднялся на второе место в списке лучших бомбардиров в истории «Зенита» Антон Третяк. "Команда для официальных матчей". Чемпионат. נבדק ב-2018-06-17. "Дик Адвокат: "Решение по Набабкину приняли пару дней назад"". Спорт-Экспресс. "Дик Адвокат: «Полагаю, решение по моему контракту принимал не Фурсенко»". Спорт-Экспресс. 2012-05-30. נבדק ב-2018-06-17. "Д.Комбаров и Глушаков — в расширенном списке сборной России к ЧМ". Soccerway. 2014-05-12. אורכב מ-המקור ב-2018-06-18. נבדק ב-2018-09-03. "Черышев сменил в расширенной заявке сборной России Погребняка, Дзюба — в резерве". Чемпионат. 2014-05-16. "Россия – Лихтенштейн. Дзюба забил первый гол за сборную". Sports.ru. נבדק ב-2018-06-17. "Россия VS. Молдавия 1:1". Soccerway. 2014-10-12. "Дзюба оформил покер во встрече с Лихтенштейном". Газета.Ru. 2015-09-08. נבדק ב-2018-06-17. "Дзюба обновил рекорд сборной России по количеству голов в одном отборочном цикле". Чемпионат. 2015-10-10. נבדק ב-2018-06-17. "Матч Россия - Саудовская Аравия, 14 июня 2018 года, Чемпионат мира, группа A." Спорт-Экспресс. 2018-06-14. נבדק ב-2018-06-17. Артем Дзюба — о праздновании голов: "Служу России" "Сборная России вышла в четвертьфинал чемпионата мира". נבדק ב-2018-07-01. World Cup breakout stars, from French full-backs to Russia’s goal heroes Дзюба назначен капитаном сборной России на матч с Турцией